ועדת החינוך, התרבות והספורט, כנסת 18, פרוטוקול מספר 498, 2011-11-22 12:00

אלכס מילר: אדוני, האם אתה קורא, אתה מתייחס לנוסח שאושר לקריאה הראשונה?

אז זהו, הנוסח שאושר לקריאה ראשונה כבר לא כולל את הרכב הוועדה.

זה היה בטרומית.

סמי עטר: אז אני לא מתייחס לזה, נכון.

סמי עטר: זאת אומרת הצעת החוק לא מתייחסת להרכב הוועדה.

אלכס מילר: תסתכל על הצעת החוק.

סמי עטר: שעכשיו קיבלתי.

אלכס מילר: הנוסח של הקריאה הראשונה הופץ יחד עם ההזמנה.

אם אתה זוכר, בדברי ההסבר יש התייחסות לזה שבקריאה השנייה והשלישית תהיה התייחסות למה שקיים היום בתקנות העיריות ובצו המועצות המקומיות.

היום ההרכב קבוע בחקיקת משנה של משרד הפנים בעצם והם טוענים שחקיקת המשנה היא לא, הם רוצים תיקון למעשה בתקנות ובצו.

סמי עטר: זו בדיוק הנקודה.

אלכס מילר: משרד החינוך, מה אתם אומרים שנכניס את זה לתוך הנוסח של החוק?

סמי עטר: האם אפשר רק לסיים את המשפט, שאנחנו רק מבקשים שבהרכב הוועדה תהיה התייחסות לנושא של ראש הרשות או מנהל אגף החינוך ברשות.

סמי עטר: זאת התוספת.

אלכס מילר: זה בעצם לעגן את המצב הקיים בתקנות של משרד הפנים.

סמי עטר: כן.

סמי עטר: חוזר מנכ"ל מתייחס לזה בחוזר מנכ"ל ---

חוזר מנכ"ל משרד הפנים?

איזה?

סמי עטר: חוזר מנכ"ל משרד החינוך מתייחס לזה ב-8.413 משנת ---

זה גם שונה בין העיריות למועצות המקומיות ההרכבים היום.

יעקב פרידברג: יש גם קושי בלתקן תקנות של שר הפנים.

לא, השאלה היא אם מעלים את זה לרמת חקיקה ראשית בחוק הזה.

יש פה את נציג משרד הפנים?

כי אנחנו צריכים גם את נציג משרד הפנים בעניין הזה.

זה תקנות של שר הפנים.

סמי עטר: בכל אופן, יש לי העתק של חוזר מנכ"ל כבר שמתייחס להרכב הזה ומציינים גם את הנושא הזה.

אלכס מילר: משרד המשפטים, זה היה חלק מדברי ההסבר.

יעקב פרידברג: כן, כן, אני מודע לזה שהתקיים בזה דיון, אין לי שום בעיה.

אלכס מילר: אין לכם בעיה.

יעקב פרידברג: רק צריך לשתף את משרד הפנים בעניין הזה, אם מעוניינים לתקן.

אלכס מילר: כן, אבל זה היה בדברי ההסבר.

אבל אנחנו מתערבים לו.

אם אנחנו לוקחים את זה ומעלים את זה לרמה של חקיקה ראשית, אנחנו מבטלים לו ---

יעקב פרידברג: את התקנות שהן כרגע בסמכותו.

החקיקה הראשית גוברת על התקנות, אז אנחנו צריכים לשמוע בכל זאת את עמדתו לגבי הביטול.

דורית מורג: סליחה, יש היום מבחינת חקיקת המשנה, יש אי הלימה בין מה שנקרא בית ספר---

חטיבת ביניים ועל יסודי.

דורית מורג: חטיבת ביניים, על יסודי, וגם כתוב שגם העל יסודי יש מקיף, כשמקיף למעשה כולל את חטיבת הביניים, והוא דומה, הוא כולל את על יסודי וחטיבת הביניים, והוא למעשה בתקנות מוצמד לחטיבת הביניים, לא ככל שאפשר יהיה לעשות איזה שהוא סדר בעניין הזה.

שוב, כרגע החוק חל על כל בתי הספר.

אלכס מילר: זאת אומרת אתם מבחינת

אלכס מילר: כם אין לכם בעיה.

דורית מורג: כן, צריך יהיה כמובן לקבוע את זה לגבי ---

אלכס מילר: טוב, בואו נעשה דבר כזה, אני מציע שמכיוון ששני המשרדים ---

יעקב פרידברג: אם ממילא השבוע יש לנו, אז אפשר לעבוד על זה במהלך השבוע.

דורית מורג: כן, בדיוק.

אלכס מילר: אני מציע שבגלל שבעצם לפי ועדת שרים לחקיקה ההתחייבות שלי הייתה לתאם בעצם את הנוסח של החוק עם משרד החינוך ומשרד המשפטים אם אני לא טועה, ובכך אני מציע שלישיבה הבאה יועבר בעצם הנוסח שאנחנו רוצים להוסיף לנוסח החוק למשרד הפנים.

אלכס מילר: נציג משרד הפנים יזומן לוועדה ויציג את עמדתו.

אלכס מילר: אני גם מבקש משני המשרדים לסייע לנו בעניין הזה, אם בעצם יש כוונה לעשות איזה שהוא הסדר בכל העניין.

אלכס מילר: אז אם אתם יכולים לישיבה הבאה שכבר אני מודיע לכם ששבוע הבא אני הבנתי שאנחנו מלאים לגמרי, אז בעוד שבועיים אנחנו נקיים כאן ישיבה ושבעוד שבועיים יהיה נוסח מוסכם בין שני המשרדים – חינוך ומשפטים – שגם אנחנו בעצם נבקש הסכמתם של משרד הפנים.

אלכס מילר: אם אתם רוצים להרחיב באופן כללי בעצם את העניין הזה ולעשות סעיף נפרד שבא ומסדיר את כל ההיבט הזה, גם של יסודי ואין בעיה, לדעתי זה דווקא, אם אנחנו מתחילים לעשות סדר בכל המנגנון הזה, זה יהיה חיובי.

אלכס מילר: טוב, בעניין זה בסדר.

אלכס מילר: מירב, את איתם בקשר בכל הנושא הזה.

בסדר גמור.

אז זה לעניין הרכב הוועדות.

רק צריך לומר שכרגע החוק חל על כלל בתי הספר והרכב הוועדות בעצם מתייחס רק לבתי הספר של הרשויות המקומיות, זאת הכוונה אני מבינה.

סמי עטר: ולכן ההערה שלי.

חיים אמסלם: גם החוק מתייחס לבתי ספר של המוכר שאינו רשמי.

אלכס מילר: ברור.

כן, רק מוכר שאינו רשמי.

חיים אמסלם: אז אני הייתי מבקש שזה ייאמר עכשיו.

זה נאמר, כתוב את זה.

אתה יכול לראות בהגדרה של בית ספר על יסודי, ההגדרה בסוף סעיף קטן א'.

אלכס מילר: תראה, כל מה שקשור ליסודי וחטיבת ביניים זה קיים.

אלכס מילר: כל החוק הזה התייחס למוכר שאינו רשמי.

אתה רואה?

חינוך מוכר, או של בית ספר שחוק ---

חיים אמסלם: איפה את רואה?

ב-20 א' (א), בסוף ההגדרה של בית ספר על יסודי.

חיים אמסלם: בית ספר שלומדים בו תלמידים בכיתות י' עד י"ב לפחות ...

חיים אמסלם: כיתות ...

או בית ספר שחוק זה חל עליו, זאת אומרת שחוק פיקוח על בתי ספר הם זקוקים לרישיון.

אבל זה לא חל על הפטור, מכיוון שא' עד ח' זה לא על יסודי והישיבות הקטנות חל עליהן החוק.

אז לכן זה בעצם חל על מוכרים שאינם רשמיים.

דורית מורג: זה לא חל על תרבות ...

נכון, זה לא חל על הפטור.

דורית מורג: כי שם יש חוק נפרד ושם גם כללי ההעסקה שונים.

אלכס מילר: אוקי, טוב.

אלכס מילר: בעניין זה, אתה רוצה עוד להוסיף משהו חבר הכנסת?

חיים אמסלם: זאת אומרת האם כאן יהיה שיקול דעת למנכ"ל, או שבעצם ---

אלכס מילר: כן, כן, זה החוק.

יש לו מעין זכות וטו, אבל הוא צריך כמובן, השיקול דעת שלו צריך לעמוד בסטנדרטים של שיקול דעת מנהלי ---

יעקב פרידברג: בעניין הזה אני גם רוצה לדבר, בעניין שיקול הדעת, אם אפשר.

אלכס מילר: כן, בבקשה.

חיים אמסלם: סליחה, עוד דבר, למשל אנחנו מתמודדים וגם בוועדה הנכבדת הזאת לא פעם, בכל העניינים האלה של אפליה ואפליה על רקע עדתי וכו' וכו'.

חיים אמסלם: אני רוצה לעגן במאבק הארוך והבלתי נגמר הזה, עוד איזה שהוא עוגן שמנהל שינקוט בגישה מפלה, למעשה תהיה לי פה דרך להתמודד איתו.

סמי עטר: לא יהיה שיקול דעת לשר .

אלכס מילר: לא, אבל העניין הזה הוא בסופו של דבר מעוגן בחוק, אם אני לא טועה.

אלכס מילר: הכניסה של חוק נוסף על חוק שקיים בעצם לדעתי לא ---

אני אולי אגיד, יש פתרון מסוים לזה, כי בעיקרון אתה הרי תצטרך אולי איזו הרשעה פלילית או משהו, זאת אומרת איזו שהיא גושפנקה שהייתה בעצם אפליה, וזה קיים כבר לגבי איש חינוך.

חיים אמסלם: אז תראה אדוני יושב הראש, אנחנו כולנו מכירים את החוק, יודעים את החוק.

חיים אמסלם: אני לא יודע אם הספקתם לראות, אבל כבר בערוצי התקשורת מהבוקר מפקחת במשרד החינוך הודתה שיש מכסה של 30%.

חיים אמסלם: למרות שהחוק הוא לא כך, למרות שכולם אומרים שאין דבר כזה של אפליה, היא טוענת שיש.

חיים אמסלם: יש הקלטה, אני כבר הגשתי שאילתא וזה כבר נמצא בערוצי תקשורת, זה כבר רץ.

חיים אמסלם: יש לנו בעיה.

חיים אמסלם: אנחנו מחפשים, רודפים אחרי רוחות רפאים ואנחנו לא מצליחים אף פעם לתפוס אותם ואני הייתי רוצה בחוק הזה, שאולי הוא לא נועד לכך, אבל שם למצוא איזה שהוא עוגן לדבר הזה.

אלכס מילר: אוקי.

יואב ללום: אני גם רוצה לומר ברשותך.

אלכס מילר: כן, שמך רק לפרוטוקול.

יואב ללום: יואב ללום, עמותת 'נוער כהלכה'.

יואב ללום: אני רוצה לעזור ולהשלים את הדברים שאמר חבר הכנסת אמסלם, בזה שאנחנו מודעים לחוקים ולחקיקה הענפה שקיימת, אבל ברגע שיש הצעת חוק כזאת טובה, חשוב לנו שבתוך הצעת החוק הזאת יהיה סעיף שמגביל את שיקול הדעת של המנכ"ל, במקרים של אפליה או חשש לאפליה.

יואב ללום: במקרה של חשש לאפליה, שאותו מנהל יושעה עד בירור החשש ובמידה והמשרד קובע שהחשש מצדיק – גם יפוטר.

יואב ללום: זאת אומרת זה צריך להיות די כתוב, כדי שנגיע לזה.

אלכס מילר: לא, החוק לא מתעסק בפיטורים.

אלכס מילר: אני אגיד לך, יש לי חוק אחר שגם ---

חיים אמסלם: אישור העסקה.

אלכס מילר: לא, אבל ברגע שנותנים אישור לבן אדם שרוצים להעסיק אותו, עדיין אף אחד לא יודע מה הוא יעשה כשהוא יהיה בתפקיד.

אלכס מילר: רבותי, יש מנגנון של פיטורים ויש מנגנון של העסקה.

אלכס מילר: זה שני מנגנונים שונים.

אלכס מילר: יש לנו חוק אחר שכרגע הוועדה תקדם אותו, זה חוק שבעצם מגדיר את הסמכויות של מנהל, הגדרת תפקיד.

אלכס מילר: חוק שכתבנו במשך כמה חודשים עם היועצת המשפטית של הוועדה, עם היועצים שלי וזה החוק הזה שבסופו של דבר יצטרך לתת מענה ואחריות אישית על מנהל על מעשים, וכמובן כלפי אותם חוזרי מנכ"ל שמוצאים במשרד החינוך, כי היום יש בעיה מסוימת סביב העניין הזה.

אלכס מילר: עכשיו, בחוק הזה שוב, צריך להתייחס וצריכים להיות מאד ברורים.

אלכס מילר: החוק הזה מתעסק בהעסקה ולא בפיטורים.

אלכס מילר: הפיטורים זה מנגנון אחר לחלוטין.

יואב ללום: השעיה זה לא פיטורין.

אלכס מילר: בסדר, אז תיכף אנחנו נשמע את משרד החינוך ואת משרד המשפטים בהתייחסות לעניין זה.

יואב ללום: בסעיף ב' של ההצעה.

אלכס מילר: אוקי, בבקשה.

יעקב פרידברג: אני רוצה להתייחס לסעיף 20 א' (א), למילים 'ראוי לשמש באותו בית ספר', בהתייחס גם למה שהתחיל לדבר חבר הכנסת המכובד.

יעקב פרידברג: לנו יש קושי עם ההגדרה העמומה הזאת, עם האמירה העמומה הזאת.

יעקב פרידברג: מדובר פה ביסודו בהתערבות בחופש העיסוק.

יעקב פרידברג: אנחנו מבינים שמי שלא יהיה לו אישור, אז בעלות לא תוכן להעסיק אותו.

יעקב פרידברג: עכשיו, כשעושים כזה דבר, כדי להבנות ולפרט למה הכוונה, בצורה יותר מחודדת.

יעקב פרידברג: למשל, אני סתם, אם שואלים לאיזה כיוונים אפשר ללכת, אז בתקנות העיריות שאליהן מתייחסים, כתוב במפורש שההכרעה על קבלת מועמד למשרה מוכרזת, תתקבל על בסיס השכלה, על ניסיון, הכשרה, התאמה, דברים מהסוג הזה.

יעקב פרידברג: אלה דברים שיעזרו לנו מאד ---

לא, אבל השאלה, זהו, ודורית אולי את צריכה לענות על זה – עד כמה הכוונה היא לכשירות וזה לא תנאי כשירות אלא איזה שהוא חוסר כשירות טוטאלי.

הרי הוא לא יבדוק באמת אם זה 10 שנות השכלה או ---

יעקב פרידברג: מה שלא יהיה, צריכים לומר למה הכוונה.

אבל אני משערת שהשיקול פה ---

יעקב פרידברג: אחרת יהיה הליך משפטי על כל החלטה שבן אדם שלא רוצה, או שלא אוהב.

אני מסכימה עם הדברים.

דיברנו על זה בפעם הקודמת, רק צריך להבחין אני חושבת, מה שהתייחסת קודם, שזה באמת לא חוק של פרופסיה.

זאת אומרת זה לא חוק שאומר רק מי שיש לו תואר אקדמי ו-10 שנות השכלה וכו'.

זה לא חוק כזה.

זה בעצם נותן רק אפשרות ---

יעקב פרידברג: זה נתפס בהתאמה.

אני מסכימה, אבל אני רוצה לחדד את האבחנה.

כאן מדובר למעשה רק בזכות וטו, כשהמנכ"ל סבור שהאדם ממש לא כשיר לכהן כמנהל בבית הספר הספציפי שבו מדובר.

ודורית אולי כדאי שאת תאמרי לנו מה בעצם, באמת במה מדובר.

זאת אומרת איזה קריטריונים יכולים להיות.

אלכס מילר: כן, בבקשה דורית.

דורית מורג: קודם כל אני רוצה לאבחן את זה מהנושא של חופש העיסוק, משום שיש כאן בחירת מנהלים למוסדות חינוך, שממילא נמצאים בפיקוח משרד החינוך ובפיקוח המנהל הכללי.

דורית מורג: זאת אומרת אנחנו לא נכנסים לאיזה הפרה של היכולת של בן אדם לעסוק במקצועו באופן מאד גורף, אלא אנחנו נמצאים במסגרת חוק הפיקוח על בתי הספר וחוק הפיקוח על בית הספר גם ממילא יש לו כללים משלו ויש לו ---

כן, אבל עדיין, אנחנו צריכים לעמוד בתנאי החוק, חוק היסוד.

דורית מורג: בסדר, בוודאי.

דורית מורג: אבל אין כאן איזה עניין של חוק מניעת חופש העיסוק כשלעצמו.

דורית מורג: נראה לנו, אפשר, הכוונה היא באמת כמו שאמרה מירב, כאשר הדברים, אין כאן עניין כרגע לומר איזה כישורים בדיוק יהיו למנהל, זה לא בחוק הזה, זה בכללי משרד החינוך במקום אחר, אלא הכוונה היא באמת שלא ייבחר מנהל בית ספר שבאופן בולט יש מניעות של המנהל הכללי להעסקתו.

דורית מורג: אנחנו קצת התקשינו בפירוט.

דורית מורג: יכול להיות שאפשר לעשות פירוט, אני לא בטוחה האם אפשר לומר את הפירוט הזה.

אלכס מילר: לא, תראי, בסופו של דבר הדברים יוצאים מהשטח.

אלכס מילר: אנחנו קיבלנו סוגיות שהן סוגיות מצד אחד רציונאליות, אבל מצד שני הן מאד מוזרות.

אלכס מילר: אני אתן לך דוגמא, זה לא שאני, תשמע, לפעמים אנחנו אוהבים כאן לחוקק חוקים שהם חוקים תיאורטיים.

אלכס מילר: יכול לקרות מצב, אני מביא את החוק לא כחוק תיאורטי.

יעקב פרידברג: בדברים שעל המקרים שאתה מדבר.

אלכס מילר: לא, תשמע, זה כל יום, כל פעם זה משהו אחר.

אלכס מילר: תשמע, אם אני רואה יישוב שבמשך 12 שנה התחלפו לי 12 מנהלים, ואז פתאום מתחילים לגלות איזה שהוא קשר משפחתי לראש המועצה ואז פתאום אני רואה שיש פה איזה שהוא מנגנון של אנשים שכולם נמצאים במערכת החינוך, כל אחד עושה שנה, מקבל משכורת.

אלכס מילר: כמה המשכורת היום של מנהל תיכון?

דורית מורג: קרוב בטח ל-20,000 שקלים.

אלכס מילר: 20,000, אז יפה, אז כל אחד עושה שנה, 12 חודשים 20,000, ואז ככה מתחלפים.

אלכס מילר: עכשיו, אני לא אתחיל עכשיו.

אלכס מילר: תראו, אם אתם רוצים עכשיו שאני אכניס לחוק קשר משפחתי לראש העיר, דרג א', דרג ב', אפשר להכניס את זה.

אלכס מילר: אם אני אכניס עכשיו שבעצם הבן אדם, בגלל סיבות כאלה ואחרות מיישוב אחד עבר ליישוב אחר, שוב, אנחנו מדברים על שיקול דעת של בן אדם שהוא מופקד על מערכת החינוך, שהוא בסופו של דבר צריך לקחת אחריות על כל עניין ועניין שקורה אצלו במערכת.

אלכס מילר: עכשיו, הוא מקבל כך או אחרת.

אלכס מילר: הרי ועדה, אם אני לא טועה, תקנו אותי אם אני טועה, הוועדה של השלטון המקומי היא ממליצה.

אלכס מילר: הרי יש בסופו של דבר איזה שהוא אישור סופי.

נטע זלינגר: לא, לא, ברשויות מקומיות זה ועדת מכרזים.

נטע זלינגר: אצלנו במשרד החינוך זה ועדת יועצים ומי שממליצה למנכ"ל שהוא זה שמאשר.

אלכס מילר: בסדר.

אלכס מילר: תראו, אנחנו לא נכנסים עכשיו לכל פסיק ופסיק במכרז שמוציא השלטון המקומי.

אלכס מילר: לא נכנסים.

אלכס מילר: בסופו של דבר זה שיקול דעת, אני חושב שזה שיקול דעת שקיים אצל בן אדם שמופקד על מערכת החינוך, שמחזיקה בתקציב השני בגודלו במדינה.

אלכס מילר: ואני באופן כללי, אתה יודע, הייתי הולך בכלל שמי שצריך למנות את מנהל בית הספר זה מנכ"ל משרד החינוך.

אלכס מילר: עכשיו, היה לנו פה איזה שהוא שיח עם השלטון המקומי.

אלכס מילר: אמרנו להם אתם שותפים בלתי נפרדים מכל מערכת החינוך.

אלכס מילר: אנחנו ניתן לכם להמשיך במנגנון שקיים.

אלכס מילר: דרך אגב, תקנו אותי – ביסודי ובחטיבת ביניים זה מנגנון אחר.

יעקב פרידברג: זה עובדי מדינה.

אלכס מילר: עובדי מדינה, יפה.

דורית מורג: מדובר באותם צווים של עובדי השלטון המקומי שגם הם מפוררים.

דורית מורג: בעיריות יש הנחייה אחת, במקום ---

אלכס מילר: רבותי, אנחנו מחפשים בסופו של דבר שיהיה חינוך איכותי וכל אותם האנשים שמופקדים על החינוך ולוקחים על עצמם אחריות, שהם יהיו במערכת ובמקום איפה שהם צריכים להיות ושלא יהיו שיקולים זרים ואם יש שיקולים זרים שגם תהיה בדיקה לשיקולים זרים, לכניסה של אותם אנשים לתוך המערכת.

אלכס מילר: אם יש שיקול זר והוא מוכח, ויש את כל המנגנונים וצריך לעבור על הבדיקות וכל והכל והחלטות.

אלכס מילר: אם נכנס שיקול זר והוא שיקול לא מקצועי למינוי מנהל בית ספר, למנכ"ל משרד החינוך תהיה אפשרות להתערב.

יעקב פרידברג: אז מה שאמרת עכשיו, אדוני יושב הראש, הוא שונה ממה שכתוב.

יעקב פרידברג: זאת אומרת בעצם מה שאתה אומר, זה שאתה לא רוצה שהמנכ"ל ייתן אישור לאחר שמצא שהוא ראוי לשמש, אתה רוצה שהמנכ"ל יאשר שאין מניעה מלקבל את המועמד הזה בגלל ניגוד עניינים, אי התאמה, פגיעה בטוהר המידות, אני לא יודע, פגיעה במנהל התקין.

אני חשבתי באמת על משהו כזה.

זאת אומרת שנגיד ---

יעקב פרידברג: תלך בדרך נגטיבית.

שנגיד משהו כמו באמת שאין שיקולים זרים לפגיעה בטוהר המידות, שיקולים של, ודורית, תגידי לי אם זה גם שיקולי כשירות.

צריך אולי לחשוב על הראשים של ה ---

יעקב פרידברג: אני אומר אי התאמה.

דורית מורג: אני מסכימה עם היושב ראש של הוועדה, כי להיכנס לפרטים, דווקא אם ניקח את הדוגמא של אפליה, שהדוברים כאן רצו להדגיש דווקא אותה.

דורית מורג: אם אנחנו מתחילים לשים דגשים, יכול להיות שאנחנו מפסידים חלק מהטעמים.

דורית מורג: הרי בכל מקום יצטרכו, האישור הזה או האי אישור הזה, יהיה מטעמים מנימוקים.

דורית מורג: יש להניח שהוא יהיה מטעמים כבדי משקל, בואו נגיד כך, כי הרי הם תמיד יהיו חשופים לביקורת בית משפט.

דורית מורג: ככל שאנחנו מתחילים לפרט היום, הפירוט הזה יכול שנשכח משהו.

דורית מורג: למשל, אם אנחנו רואים כאן בסעיף 16, יש את המילים – "השפעה מזיקה".

דורית מורג: השפעה מזיקה גם היא משהו מאד כללי.

יעקב פרידברג: אבל זה ממשיך לחול בכל מקרה, דורית.

זה חל.

זה חל.

יעקב פרידברג: זה חל, כי את לא גרעת מ---

דורית מורג: אני נותנת את זה כדוגמא, שגם כאן לא פרטנו מה היא בדיוק השפעה מזיקה, אלא צריך להיכנס לתוך העניין הזה.

דורית מורג: בוודאי שזה יישאר.

לא, אבל פה אין אפילו את המילים האלה.

זאת אומרת אין כלום.

אפשר גם להגיד בין היתר ואז את לא ---

דורית מורג: בין היתר, בסדר.

דורית מורג: אם חושבים שבין היתר, אז בואו נראה.

אלכס מילר: טוב, אני מציע שגם בעניין הזה דורית, תבדקו את האופציות לישיבה הבאה.

דורית מורג: בסדר.

אלכס מילר: תראו, אני גם כן, אני נוטה בעניין הזה לא להיכנס לפירוט יותר מדי, כי באמת אנחנו יכולים לחסום בעיות כאלה ואחרות שיכולות לקום, כי אי אפשר, אין גבול לזה.

אלכס מילר: כי היום יכול להיות שזה היה איזה שהיא התערבות, שיקול זר של קרבת משפחה, של מקורב.

אלכס מילר: יכול להיות שהבן אדם הזה, לא יודע, פתאום מסתמן שיש לו איזה שהוא עניין כלכלי.

אלכס מילר: שוב, אנחנו מדברים על סוגיות שיכולות להיות סוגיות שבעצם מוציאים מהמערכת, שהמערכת האחראית, אפשרות להתערב במידה ויש כניסה של שיקול זר, שלא מופיע במכרז.

אלכס מילר: כי אם נגיד סתם לדוגמא עכשיו, במגזר הערבי יהיה כתוב על אותו בן אדם שמתמנה – יש איסור מוחלט והוא צריך להתחייב שהוא לא יוכל להכניס שום חומר שהוא חומר לא מאושר על ידי משרד החינוך, והבן אדם מגיע נגיד מהתנועה האסלאמית או משהו כזה.

אלכס מילר: עכשיו, אפשר לחשוב על אלף ואחד דברים שיכולים לקרות וקורים היום בפועל, באישור של המנהלים.

אלכס מילר: אנחנו נמצאים פה כל שבוע על דבר כזה או אחר.

אלכס מילר: על תשלומי הורים – זה צריך להיכנס לפה, יש חוזרי מנכ"ל.

אלכס מילר: נכניס או לא נכניס?

אלכס מילר: רבותי, אנחנו עכשיו נעשה מחוק שהיה אמור לתת מן איזה שהוא אישור נוסף של מנכ"ל, נכנס עכשיו לסמכויות של מנהל?

אלכס מילר: זה יכול להיות תשלומי הורים, זה יכול להיות קשר משפחתי, זה יכול להיות ביצוע חוזר מנכ"ל בנושא של טיולים, אלף ואחד דברים.

אלכס מילר: קשר ללא יודע, קשר למכון לכתיבת ספרים.

אלכס מילר: האם בן אדם יש לו קשר ואז הוא הכניס.

יעקב פרידברג: אנחנו נבוא עם נוסח ונראה מה אדוני אומר.

אלכס מילר: תראו, אני שוב עדיין חושב שצריך להיות פה שיקול דעת של בן אדם שעם כל הכבוד קיבל על עצמו אחריות ביצועית, לא כנבחר אלא כממונה, אחריות ביצועית במערכת החינוך, שגם בנושא הזה של תיכונים, שתהיה לו איזו שהיא אפשרות נוספת לבדוק את מי אישרו בדיוק במכרז בשלטון המקומי.

אלכס מילר: ותראו, גם בשלטון המקומי לרוב אין בעיה.

אלכס מילר: אז יש כמה מקומות שיש איתם בעיה ומכירים אותם, זה לא חדש.

אלכס מילר: בבקשה, חבר הכנסת ניסים זאב.

נסים זאב: לדעתי הבסיס לכל החוק הזה צריך להיות מקצועי סופר ולא מעבר, גם עם הכשירות של המנהלת.

נסים זאב: וכשאתה אומר לא יעסיק אדם, מה זה אדם?

נסים זאב: יש אדם שמעסיק?

נסים זאב: זה גוף.

נסים זאב: זה או דרך עמותה ---

זו הכוונה.

אלכס מילר: אדם זה גם גוף.

אלכס מילר: זה בחוק.

נסים זאב: אז זה לא מופיע.

זה חוק הפרשנות.

נסים זאב: אני רק רוצה להסביר, אז בוא נאמר שישנה עמותה שבחרה איזה קרוב משפחה שגם משרד החינוך אישר אותו, ולמען הגילוי הנאות הוא סופר מוכשר.

נסים זאב: זה לא שיקול.

נסים זאב: כי אם שיקול לגבי קרובי משפחה, אני אומר לך, נכון להיום, גם לבתי הספר לא רוצים שיהיו שתי מורות אחיות לדוגמא.

נסים זאב: אולי הן ישפיעו באיזו שהיא צורה, נכון?

דורית מורג: זה אסור, אסור.

נסים זאב: אסור.

נסים זאב: אז אני אומר, זאת אומרת זה לא קשור.

אלכס מילר: לא, הקשר המשפחתי זה לא בין העובדים בפנים, זה בין ממונה לבין העובד.

נטע זלינגר: לא, גם אם יש בתוך, אם יש משפחה רצוי לא להכניס.

נסים זאב: גם, ולדעתי זה לא נכון.

יעקב פרידברג: מה שאת אומרת זה רק במקומות שבהם יש חובת מכרז.

יעקב פרידברג: בבעלויות פרטיות אין הגבלה על הנושא הזה.

דורית מורג: לא, יש הגבלה.

דורית מורג: בטח.

יש הגבלות מכוח משרד החינוך.

דורית מורג: צריך להיזהר בדברים האלה גם במערכת החינוך.

דורית מורג: זה לא רק אמירות כלליות של שוק פרטי.

דורית מורג: אין כאן שוק פרטי חופשי לחלוטין.

יעקב פרידברג: אבל איך אתם שולטים בזה, דורית?

אלכס מילר: סליחה, סליחה, יש פה חבר כנסת עם זכות דיבור.

נסים זאב: אז אני רוצה קודם כל, למען הסדר הטוב.

נסים זאב: צריך לחלק בין מה שקיים למה שמכאן ולהבא.

נסים זאב: דהיינו, אם אתה רוצה לעשות איזה שהם שינויים, מעבר לנורמה שהייתה עד לרגע הזה, זכותך.

נסים זאב: החוק יכול לעשות ולשפר או לייעל מכאן ולהבא.

נסים זאב: אתה לא יכול היום לעשות שינויים רטרואקטיבית, בגלל שאתה מציע את החוק הזה.

אלכס מילר: אבל לא דובר פה על משהו רטרואקטיבי.

נסים זאב: טוב, אני רק מחדד את זה.

אלכס מילר: לא, חבר הכנסת ניסים זאב, אני שואל, מבחינת הנוסח של החוק לקריאה ראשונה, מה שמופיע לידך ---

נסים זאב: אני חושב שהיום זה קיים בפועל, אם אתה שואל אותי.

נסים זאב: עד כמה שאני מכיר את המערכת זה קיים בפועל.

נסים זאב: אין מצב שמנהלת על יסודי או מנהל על יסודי, שמחליט שהוא יהיה המנהל, בלי שמשרד החינוך בסופו של דבר מאשר אותו.

אלכס מילר: לא, זה מה שקורה.

נסים זאב: אז אני אומר לך.

נסים זאב: אולי זה קורה במגזר הערבי.

אלכס מילר: לא, בכלל לא.

אלכס מילר: אין שום נגישות, תקשיב, זה עובד ברצינות.

אלכס מילר: יש לך בית ספר, אתה נמצא בעיר שלך, אתה צריך בתיכון עכשיו למנות מנהל, אתה מוציא מכרז, יש לך ועדה בתוך השלטון המקומי שלך, כמה הגישו ---

נסים זאב: אז אתה מוציא מכרז פנימי קודם כל.

אלכס מילר: לא, אין פנימי, זה לא עובד.

סמי עטר: ממש לא.

סמי עטר: חוק המכרזים מאד קשוח בנושא הזה של השלטון המקומי, ויש גם פירוט ואנחנו נצמדים גם לחוזר מנכ"ל, מי הם חברי הוועדה.

נסים זאב: אבל העמותות הן לא קשורות לשלטון המקומי, עם כל הכבוד.

נסים זאב: הן פרטיות.

יואב ללום: הן פרטיות לכל דבר, צודק חבר הכנסת זאב.

נסים זאב: זה מה שאני אומר לך, זה פרטיות.

נסים זאב: בתי הספר של החינוך העצמאי ושל מעין החינוך התורני, וכל המוכר.

החוק הזה חל על כולם.

נסים זאב: אני יודע, התיכונים, גם תיכון.

אלכס מילר: בסדר, אבל גם אתה, חבר הכנסת ניסים זאב, גם אתה בעמותות האלה ממנה אנשים לפי הקריטריונים.

נסים זאב: נכון, המקצועיים.

אלכס מילר: המקצועיים, יפה.

אלכס מילר: זה לא שזה פרטי לחלוטין.

נסים זאב: אבל תסלח לי, אם נאמר שיש קשר בין עמותה לעובדת והיא סופר מקצועית, היא סופר מוכשרת ---

אלכס מילר: החוק מדבר על מנהל.

אלכס מילר: הוא לא מדבר כרגע על ---

נסים זאב: אני מדבר על מנהל.

נסים זאב: אם העמותה מעסיקה את המנהל והמנהל הוא קרוב משפחה, אבל המנהל הוא ראוי בגלל הכישורים המקצועיים שלו ---

הוא קרוב משפחה של מי?

נסים זאב: של העמותה.

של בעלי העמותה?

נסים זאב: של העמותה, של בעלי העמותה.

נסים זאב: אז אני שואל מה.

יואב ללום: זה אסור בחוק העמותות.

זה לא מכוח החוק הזה.

סמי עטר: נכון, מחוק העמותות.

נסים זאב: בסדר, אני אומר, זה דברים שצריכים לתת את הדעת עליהם.

נסים זאב: לכן אני אומר, קודם כל אני לא מכיר בכל אופן שיש מצב כל כך אבסורדי כמו שאתם אומרים, שהמנהלים אין להם שום כישורים מקצועיים והם אולי כמו שאומרים מנהל מביא מנהל אחר במקומו, אלא אם כן זה נמצא אולי במגזרים של הכפרים שאנחנו רגילים לראות אותם, אולי אצל ערבים יותר.

נסים זאב: אני יודע, למיטב ידיעתי, בציבור החרדי או המסורתי או וודאי הממלכתי הכללי, אין מצב שמנהל הוא לא בעל כישורים מקצועיים.

נסים זאב: אין דבר כזה.

נסים זאב: אני זוכר שעוד בבית יעקב לא היה מכרז, דרשו ממני לעשות מכרז בבית ספרי, מכרז חיצוני, למרות שהיא הייתה כבר מנהלת בפועל שנים.

נסים זאב: אמרו, אנחנו רוצים מכרז.

נסים זאב: זאת אומרת זה כן קיים.

נסים זאב: מה שאדוני מעלה בחוק זה דבר שהיה קיים שנים.

נסים זאב: אז אני אומר, אין בעיה ליישם את זה, אבל צריך גם להבחין בין מה שהיה בעבר לבין מה שדורשים לגבי הבא.

אלכס מילר: שוב, חבר הכנסת ניסים זאב, אתה צריך להבין, אנחנו כרגע לא כתבנו פה, לא כתוב פה על פי מה יש סמכות למנכ"ל משרד החינוך להטיל וטו על מינוי של מנהל כזה או אחר.

אלכס מילר: אנחנו אמרנו שבמידה ותהיה קיימת איזו שהיא בעיה, שבעצם מתריעה מול מנכ"ל משרד החינוך שהבן אדם שמינו אותו בעצם יש איתו בעיה להיות מנהל, הוא יכול להטיל וטו על אותו מינוי, ולדרוש מכל מי שבעצם השאיר אותו, לקבל תשובות ונימוקים על סמך מה מונה הבן אדם הזה, שהוא רואה בבן אדם הזה בעיה בנושא ככה וככה וככה.

אלכס מילר: זה בסך הכל התערבות, אפשרות להתערבות של בן אדם שאחראי היום על מערכת החינוך, במידה והוא מזהה בעיה כזו או אחרת במינוי של אדם שכביכול מטעמו אחראי על חינוך ילדים בבית ספר ככה וככה.

אלכס מילר: אין ביטול.

סמי עטר: זה סעיף ב'.

אלכס מילר: זה בעבירות, כן.

אם הוא מבוטל אישור הוא צריך לפטר.

יעקב פרידברג: מה שכן עולה מהדברים של חבר הכנסת זאב הוא כן דבר שאני לפחות לא חשבתי עליו עד עכשיו.

יעקב פרידברג: אם אנחנו עושים פה איזו שהיא הוראת מעבר, זאת אומרת אנחנו נבקש מכל מנהל גם שמתפקד היום אישור?

יעקב פרידברג: או שזה רק מנהלים חדשים?

אלכס מילר: תקשיב, בן אדם שכרגע בתפקיד – החוק הזה לא יכול לפטר אותו.

נסים זאב: אבל סעיף ב' כן.

יעקב פרידברג: לא, בסדר, כרגע זה לא חל.

רק אם מבטלים אישור.

יעקב פרידברג: אנחנו לא נתנו דעתנו בנוסח לעניין הזה.

אלכס מילר: אתה יכול להגיד לי שביום, נגיד ב-22 בדצמבר החוק נכנס לפועל וב-21 בדצמבר אישרו את הבן אדם ---

נסים זאב: זו התוצאה, עם כל הכבוד.

יעקב פרידברג: צריך הוראת מעבר.

שנייה, צריך לעשות סדר.

אני מסכימה שצריך להתייחס לנושא של מי שמכהן כיום כמנהל.

בעיקרון, החוק כפי שהוא חל פרוספקטיבית, ככה אני מבינה, אוקי?

כי לא כתבנו פה הוראה רטרואקטיבית.

אבל, מכיוון שיש פה באמת רגישות בעניין הזה, אפשר להגיד באמת שתחולתו הוא מעתה ואילך.

אלכס מילר: כן.

זאת אומרת על מנהלים חדשים שמתמנים.

והכוונה של הסעיף הזה, הסעיף של הפיטורים, הוא שאישור שניתן לפי החוק הזה ---

יעקב פרידברג: זה לא פיטורים מירב, תדייקי.

לא, אני מסבירה שוב.

זה כן פיטורים, אני אסביר למה.

כי הכוונה היא שאישור שניתן לפי הסעיף החדש הזה, אם המנכ"ל מבטל אותו, אז יש חובה על הבעלים לפטר את האדם.

זה קיים לגבי עובדי חינוך.

קריאה: הוא יכול להמשיך לשלם לו משכורת בלי שהוא יהיה המנהל.

דורית מורג: בדיוק.

זה מה שכתוב.

אז תתקנו את הסעיף לגבי עובד חינוך.

יעקב פרידברג: זה לא פיטורים, זה סילוק האישור.

ברור.

אלכס מילר: אם נגיד אני עכשיו סגן מנהל ----

נסים זאב: כן, אבל אתה חושב שהוא ימצא מסגרת אחרת?

אלכס מילר: לא, לא, חבר הכנסת ניסים זאב, תקשיב.

אלכס מילר: אם אני עכשיו סגן מנהל בית ספר ואני ניגשתי למכרז וזכיתי במכרז.

אלכס מילר: שינו לי את התפקיד, בא מנכ"ל משרד החינוך אומר – מה פתאום, לא מתאים, תנמקו וזה.

אלכס מילר: היה תהליך, אמרו לו אתה לא יכול להיות מנהל.

אלכס מילר: אז הוא יכול לחזור להיות סגן מנהל.

נכון.

מפטרים אותו מהתפקיד, לא מה---

אלכס מילר: מהתפקיד, לא מהמערכת.

יעקב פרידברג: מירב, למה לקרוא לזה פיטורים?

יעקב פרידברג: זה כאילו אנחנו מתערבים ---

אין לי בעיה.

אלכס מילר: לא מאשרים לו כניסה לתפקיד.

יעקב פרידברג: אין כוונה להתערב כאן בשוק הפרטי בהעסקה שבין ---

יעקב, חכה שנייה.

אנחנו לא רצינו לעשות מהפיכה והפנינו לסעיף הקיים לגבי עובד חינוך בחוק הפיקוח, שאומר כך – סעיף 18 (ב): בעל רישיון חייב לפי דרישת המנהל הכללי לפטר עובד חינוך שאישורו בוטל, כאמור בסעיף קטן (א).

מכיוון שכאן זה באמת לא עוד חינוך רגיל, נכון, אני מסכימה, תן לי לסיים.

אז מה שאנחנו נעשה כדי להבהיר את הנקודה הזאת אולי, זה לא נעשה הפניה טכנית לסעיף 18 (ב) בשינויים המחויבים, אלא נכתוב סעיף נפרד ---

יעקב פרידברג: ברחל בתך הקטנה, בסדר.

שאומר שהוא צריך להפסיק את העסקתו כמנהל.

יעקב פרידברג: נכון, מפני שכל הגישה, ודיברנו על זה גם מקודם בטלפון.

יעקב פרידברג: כל הגישה ב-16 היא חיובית עם חריגים, וכאן אנחנו מוסיפים דווקא משהו שהוא הפוך.

יעקב פרידברג: אנחנו אומרים הוא לא יקבל אישור, אלא אם כן אנחנו חושבים שהוא ראוי.

יעקב פרידברג: זה איזו מן אמירה מאד רחבה.

יעקב פרידברג: אז צריך להיות הרבה יותר ---

לא, אז אני אומרת, במקום להפנות שזאת הייתה הכוונה, הכוונה היא שהוא צריך להפסיק את העסקתו כמנהל.

נסים זאב: אני רוצה לשאול שאלה באמת ספציפית, להתמקד בה.

נסים זאב: נגיד שהמנכ"ל של משרד החינוך, או שהמנכ"לית היום חושבת שאיזו מנהלת לא ראויה, אני לא יודע מאיזה סיבות, והמשרד ---

אלכס מילר: בזמן שהיא בתפקיד?

נסים זאב: כן, כשהיא מכהנת בפועל.

נסים זאב: סעיף (ב) מאפשר לה.

נסים זאב: אני אומר שזה דבר שהוא לא יכול לעבור לסדר, אני מודיע לך.

נסים זאב: לכן תהיה זהיר מאד אם אתה רוצה להעביר את החוק.

אלכס מילר: אבל יש מנגנון לפיטורים.

נסים זאב: לא משנה, זה לא משנה.

אלכס מילר: גם היום.

אלכס מילר: רגע, גם היום אם יש לי ---

נסים זאב: מה הסיבות.

אלכס מילר: רגע, רגע ---

נסים זאב: אם מכהנת בפועל 10 שנים, 20 שנה מנהלת, תבוא המנכ"לית היום ותאמר ---

דורית מורג: יש גם ללא החוק הזה.

דורית מורג: החוק הזה מדבר לבחירת מנהל שנבחר.

אלכס מילר: חדש.

נסים זאב: אז בשביל זה אני אומר שלהדגיש את זה מכאן ולהבא.

רגע, אבל זה קיים.

אם משהו נודע בדיעבד, עדיין זה אבוד.

דורית מורג: אבל זה כדי למנוע מראש בחירה לא נכונה של מנהלי בתי הספר, כדי שכבר בתהליך הבחירה תהיה איזו שהיא אלימינציה בעניין הזה.

דורית מורג: היום אם יש מנהל שיש סיבה לשלול לו היתר העסקה או להפסיק כהונתנו, יש אפשרות לעשות את זה כמנהל או כעובד הוראה, יש אפשרות לעשות את זה.

יעקב פרידברג: יגידו שהיא מזיקה לתלמידים ולפי החוק צריך ---

נסים זאב: אז זה קיים.

נסים זאב: אז לא הבנתי מה החוק בא להוסיף.

נסים זאב: אז לא הבנתי, אם הכל קיים ---

אלכס מילר: לא הכל קיים.

אלכס מילר: היום במוכר לא רשמי מי שאחראי על מינוי המנהל זה השלטון המקומי והבעלויות.

אלכס מילר: בגלל שמדובר כאן שרוב החינוך היום במדינת ישראל בתיכונים הוא שייך לבעלויות ולא למשרד החינוך, עדיין כל הילדים נמצאים בתוך החינוך ומשרד החינוך מתקצב ולוקח על עצמו אחריות על החינוך של אותם הילדים, יש פה עניין שמשרד החינוך אומר – רבותי, אתם הבעלים, זה הרשת שלכם, הכל טוב ויפה.

אלכס מילר: קיבלתם החלטה, שמתם בן אדם שיש איתו בעיה למשרד החינוך שהוא יהיה מנהל.

נסים זאב: איזה סוג של בעיה אתה חייב להגדיר.

נסים זאב: כי אם אתה לא תגדיר את סוגי הבעיה שהמנכ"לית יכולה היום להתערב במנהלת שהיא מתפקדת בפועל כמנהלת, החוק הזה לא יעבור, מבטיח לך.

אלכס מילר: בסדר.

נסים זאב: לכן צריך להגדיר את זה.

אבל גם היום אפשר.

נסים זאב: גם היום?

נסים זאב: אז לא צריך את החוק.

נסים זאב: אם זה קיים אז לא צריך.

נסים זאב: אם זה לא קיים – תגיד בדיוק מה הוא בא להוסיף.

אלכס מילר: טוב, אנחנו מדברים על האנשים.

אלכס מילר: שוב, מה שאני בא להוסיף זה לעניין של מינוי מנהל חדש והכניסה של אפשרות להטלת זכות וטו למנכ"ל משרד החינוך בכל חינוך המוכר ואינו רשמי, שעד עכשיו לא קיים, לא קיים היום, זה חדש.

אלכס מילר: מה שקשור לבן אדם שמכהן היום בתפקיד, בתפקיד חינוכי, כל תפקיד חינוכי והוא מבצע דבר שלא מתאים למשרד החינוך לפי החוק שקיים כרגע, משרד החינוך יכול לעשות ולעבור תהליך כדי להוציא את הבן אדם הזה מהמערכת.

אלכס מילר: פה יש הבהרה שקיימת בחוק על סעיף סך הכל שאתה מדבר, אתה מנסה לקחת את כל החוק ולשייך אותו לסעיף (ב).

אלכס מילר: סעיף (ב) זה חלק מכלל החוק שבא להסדיר את המנגנון בחינוך המוכר שאינו רשמי.

אלכס מילר: כל החוק הזה מדבר על כך שאנחנו זיהינו בחלק מהמקומות פעילות שהיא פעילות בעייתית מאד של אנשים שמונו.

אלכס מילר: ועל זה אנחנו רוצים לתת איזו שהיא אפשרות להתערבות של מנכ"ל משרד החינוך, כי הוא מופקד היום בהיבט הביצועי במערכת החינוך וזה מבחינתי.

יש רק נקודה אחת שלא עשינו בפעם הקודמת.

יש בחוק פיקוח על בתי ספר הוראות עונשיות לגבי הפרת העניינים לגבי עובד חינוך ולא השווינו את זה גם לגבי ההוראות החדשות, פשוט לתקן את הסעיף העונשי ולהוסיף גם את הסעיפים החדשים שהוספנו.

אלכס מילר: בסדר, אז מה שאני מציע זה דבר כזה ---

נסים זאב: צריך להצביע על זה עכשיו?

אלכס מילר: לא.

קריאה: משפט בבקשה.

קריאה: אנחנו פשוט היה איזה שהוא בלבול בישיבה ונציג השלטון המקומי, הסמנכ"ל לא יודע בדיוק מה היה עד עכשיו, אבל אנחנו בכל אופן מבקשים שהנציג שיימצא בוועדה לבחירת המנהל, זה יהיה נציג שראש הרשות ימנה.

אלכס מילר: בסדר, זה נאמר.

קריאה: על ידי מי נאמר?

קריאה: לא, אני מניח שאיגוד החינוך הודיע שמנהל אגף החינוך הוא זה שיהיה בצוות המינוי מנהל.

יואב ללום: ראש הרשות או נציג מטעם מנהל אגף.

קריאה: שראש הרשות ימנה את מי שייצג אותו.

אלכס מילר: בסדר, אין בעיה.

לא, הם צריכים עדיין לדון על העניין הזה, להביא לנו נוסח.

אלכס מילר: אם אנחנו נחליט בדיון בין שלושה משרדים – משרד החינוך, משרד המשפטים ומשרד הפנים על כך שהחלק הזה ייכנס לנוסח החוק, יבוא נוסח החוק כמובן ואפשר יהיה להעיר והמשרדים שמעו בעצם את ההערות שלכם, ואנחנו מבחינתנו ---

סמי עטר: את זה ביקשת עוד שבועיים.

אלכס מילר: כן, זה יהיה בעוד שבועיים.

אלכס מילר: בנוסף לכך, העניין של הפירוט שאני עדיין חושב שאין צורך בפירוט, כי בעצם קיימים המון דברים והחוק הזה פשוט יהיה ארוך מאד ובסופו של דבר אנחנו גם נשכח משהו.

אלכס מילר: עדיף שזה יהיה בצורה כמו שזה נמצא כרגע, ובישיבה שאנחנו נעשה ישיבה הבאה, כל אותם הפרטים אנחנו נסביר.

אם תעבירו לי נוסח קצת לפני, אני גם אוכל להניח נוסח כבר שיהיה על שולחן הוועדה.

אלכס מילר: בסדר?

אלכס מילר: אני רק אומר למשרד המשפטים שבסופו של דבר אנחנו מחפשים פה רציונל.

אלכס מילר: אנחנו לא מחפשים פה חוק שבסך הכל אתה יודע, לא ---

יעקב פרידברג: אני הבנתי היטב ואפשר לנסח משהו קצר.

אפשר לעשות שיקולים כלליים, טוהר מידות.

אלכס מילר: הרי גם בסופו של דבר צריך להבין ש---

יואב ללום: האם אפשר לבקש שהסעיף של אפליה ----

אני לא יודעת אם אפשר, אפליה זה נורא ספציפי.

זה התנהגות.

אפשר להגיד כמו שהוא אמר תשלומי הורים שלא כדין, עבירות משמעת אחרות.

יש הרבה דברים שהמנהל יכול לעשות.

אפליה זה סוג ---

יואב ללום: הסנקציות בשטח מוכיחות שמנכ"ל יוכל להוציא מכתב ---

אלכס מילר: הרי בסופו של דבר אתה בסופו של דבר יכול, תשמע, זה כמו לבוא ולכתוב שיהיה לו וטו על בן אדם שכביכול לא יבצע את החוק הקיים היום ואני מדבר על זה בדיעבד.

יואב ללום: אבל זו המציאות ---

אלכס מילר: אני יכול להגיד שאם סתם לדוגמא עכשיו פתאום מקבל מינוי בן אדם שבמשך עשור כותב מאמרים על זה שהסורגים לא צריכים להיות בבית ספר של עמותה ככה וככה.

אלכס מילר: הרי זה גם משהו שנכנס לשיקול דעת.

יואב ללום: אני דווקא מכוון לביטול אישור ואני אומר במפורש – אם החוק הזה יעבור אני אעשה בו שימוש, כעמותת 'נוער כהלכה' נעשה בו שימוש.

יואב ללום: אנחנו נפנה למנכ"ל ונבקש להשתמש בסעיף (ב) של החוק הזה.

לא, אבל אם אין אישור, אם זה לא יחול אחורה ---

יואב ללום: לבטל אישור.

אין לי בעיה, אבל אם זה לא יחול אחורה המנהלים הישנים לא יקבלו אישור ----

אלכס מילר: אז הוא יחכה שבוע אחרי שהחוק יעבור, הוא יוציא את ה---

יעקב פרידברג: אתה יכול גם היום יואב, תגיד שהוא מזיק לתלמידים.

יעקב פרידברג: זה הכל.

נכון.

יואב ללום: מעניין לדעת כמה אנשים משרד החינוך הרחיק עד היום מתפקידים.

יואב ללום: זו שאלה בכלל מעניינת.

זו תהיה שאלה גם אחרי החוק.

אלכס מילר: אין להם כלי עד היום.

אלכס מילר: הם לא יכולים להיכנס ---

יואב ללום: במגזר החרדי כמה הרחקתם?

דורית מורג: דווקא בנושא אפליה עשו דברים.

יואב ללום: כן.

אלכס מילר: רבותי, בסדר, אתם הבנתם את כוונתי בכל הסוגיה הזאת.

אלכס מילר: אני מבקש ממשרד המשפטים, עדיין אני חושב שסמכות ושיקול דעת למנכ"ל משרד החינוך היא חשובה כאן וכל הגבלה היא בסופו של דבר תביא למצב שאנחנו חיים במדינה שבעצם אנשים שהם מופקדים על המערכת ולוקחים על עצמם אחריות, אין להם לא שמאלה ולא ימינה מבחינת שיקול דעת.

אלכס מילר: כמה שאנחנו מגבילים – ככה גם המערכת שלנו בסופו של דבר נראית.

אלכס מילר: אתם מאשרים בעצמכם אנשים, אנשים ברמה מאד גבוהה שנכנסים לתפקידים שהם תפקידי מנכ"לים, במיוחד במערכות כאלה.

אלכס מילר: תנו להם קצת כלים גם לעבוד בסופו של דבר, כי כך או אחרת זה גם יכול להגיע לבית משפט ואני בטוח שכמה מכל אותם העניינים, שההתערבות הייתה אישית של מנכ"ל והכל, כמה הגיעו לבית משפט ומוצאים דרך גם לטפל בכל הסוגיות האלה.

אלכס מילר: אז פה צריך גם קצת לפתוח מערכת ולא לחפש לסגור.

אלכס מילר: אבל על זה אתם תתייעצו בין המשרדים, תראו איך אתם בעצם מתקדמים עם העניין הזה.

אלכס מילר: תודה רבה.

אלכס מילר: אנחנו ניפגש בעוד שבועיים בנושא הזה.

אלכס מילר: תודה.